CELEX: 32021D1181
Language: et
Date: 2021-07-13 00:00:00
Title: Nõukogu otsus (EL) 2021/1181, 13. juuli 2021, millega määratakse kindlaks liidu nimel Euroopa Liidu ja Vietnami Sotsialistliku Vabariigi vahelise vabakaubanduslepinguga moodustatud kaubanduskomitees võetav seisukoht kaubanduskomitee kodukorra vastuvõtmise osas

19.7.2021   
               
               
                  ET
               
               
                  Euroopa Liidu Teataja
               
               
                  L 256/99
               
            
         NÕUKOGU OTSUS (EL) 2021/1181,
         13. juuli 2021,
         millega määratakse kindlaks liidu nimel Euroopa Liidu ja Vietnami Sotsialistliku Vabariigi vahelise vabakaubanduslepinguga moodustatud kaubanduskomitees võetav seisukoht kaubanduskomitee kodukorra vastuvõtmise osas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 91 lõiget 1 ja artikli 100 lõiget 2 ja artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Euroopa Liidu ja Vietnami Sotsialistliku Vabariigi vahelise vabakaubanduslepingu (edaspidi „leping“) nõukogu otsusega (EL) 2020/753 (1) ja see jõustus 1. augustil 2020.
                  
               
                     (2)
                  
                  
                     Lepingu artikli 17.1 lõike 4 punkti f kohaselt võib lepinguga moodustatud kaubanduskomitee (edaspidi „kaubanduskomitee“) võtta vastu oma kodukorra.
                  
               
                     (3)
                  
                  
                     Lepingu kohaselt võetakse kaubanduskomitee esimesel koosolekul vastu tema kodukord.
                  
               
                     (4)
                  
                  
                     Seepärast on asjakohane määrata kindlaks liidu nimel kaubanduskomitees võetav seisukoht kaubanduskomitee kodukorra osas, et tagada lepingu tõhus rakendamine.
                  
               
                     (5)
                  
                  
                     Liidu nimel kaubanduskomitees võetav seisukoht peaks põhinema kaubanduskomitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel võetav seisukoht Euroopa Liidu ja Vietnami Sotsialistliku Vabariigi vahelise vabakaubanduslepinguga moodustatud kaubanduskomitee esimesel koosolekul kaubanduskomitee kodukorra vastuvõtmise osas põhineb kaubanduskomitee otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 13. juuli 2021
            
               
                  Nõukogu nimel
               
               
                  eesistuja
               
               A. ŠIRCELJ
            
         
         
            (1)  Nõukogu 30. märtsi 2020. aasta otsus (EL) 2020/753 Euroopa Liidu ja Vietnami Sotsialistliku Vabariigi vahelise vabakaubanduslepingu sõlmimise kohta (ELT L 186, 12.6.2020, lk 1).
         
            (2)  Vt dokument ST 10040/21 veebilehel http://register.consilium.europa.eu.